पहिलो दिन विभागीय वर्चस्व
राखेप च्याम्पियनसिप अन्तर्गत महिला तथा पुरुष भलिबल प्रतियोगिता मंगलबार पोखरा रंगशालामा पुरुषतर्फ तीनवटै विभागीय टोलीले विजय पाएका छन् । डिफेन्डिङ च्याम्पियन त्रिभुवन आर्मीले पूर्वाञ्चललाई २५–२०, २५–१९, २५–१४ ले पराजित गरेको छ ।
पोखरा — राखेप च्याम्पियनसिप अन्तर्गत महिला तथा पुरुष भलिबल प्रतियोगिता मंगलबार पोखरा रंगशालामा पुरुषतर्फ तीनवटै विभागीय टोलीले विजय पाएका छन् । डिफेन्डिङ च्याम्पियन त्रिभुवन आर्मीले पूर्वाञ्चललाई २५–२०, २५–१९, २५–१४ ले पराजित गरेको छ ।अर्को विभागीय टोली एपीएफले सुदूरपश्चिममाथि २५–१६, २५–१७, २५–१३ को सेटमा विज पायो । मध्यमाञ्चलले घरेलु टोली पश्चिमाञ्चललाई २५–२१, २५–२२, २५–१६ हरायो भने नेपाल पुलिस क्लबले मध्यपश्चिमाञ्चलविरुद्ध २५–१६, २५–१७, २५–१६ को नतिजा निकालेको छ ।यस्तै महिलातर्फ पश्चिमाञ्चलले सुदूरपश्चिमलाई २५–२, २५–४, २५–८ ले र नेपाल पुलिसले त्रिभुवन आर्मीलाई २५–१३, २७–२५, २५–६ ले पराजित गरे । एपीएफले पूर्वाञ्चललाई २५–२, २५–४, २५–७ ले पराजित गर्दा एपीएफबाट स्पाइकर सरस्वती चौधरीले लगातार सर्भिसबाट अंक जोडेकी थिइन् ।स्क्वासमा मध्यमाञ्चल विजेताकाठमाडौं– राखेप च्याम्पियनसिपअन्तर्गत १० औं राष्ट्रिय स्क्वासको पुरुष टिम इभेन्टमा मध्यमाञ्चल च्याम्पियन भएको छ । मंगलबार फाइनलमा मध्यमाञ्चलले पश्चिमाञ्चललाई २–० गेमले हरायो । सिंगलमा मध्यमाञ्चलका छिरी लामाले पश्चिमाञ्चलका मित्रलाल गुराउलाई ११–६, ११–३, ११–६ र अरहान्तकेशर सिंहले पश्चिमाञ्चलका अमृत थापामगरलाई ११–७, १२–१०, ११–८ ले हराए । च्याम्पियनसिपअन्तर्गत तेस्रो राष्ट्रिय सेपाकताक्रो बुधबार टुँडिखेलमा सुरु हुँदै छ । पुरुषमा ६ र महिलामा ५ टिमले रेगु स्पर्धामा मात्र प्रतिस्पर्धा गर्ने छन् ।